Pikakannu malevlaste päev algab kell 8, mil toimub äratus. Laste sõnul on nende maast lahti saamise viis üsna iseäralik, kui kasvatajad ukse ees seisva mitmest toolist tehtud virna ümber ajavad ja see unimütsid ilma ühegi erandita üles ajab. Järgneb võimlemine ja hommikusöök, pärast mida asutatakse end tööle. Noored  korraldavad isekeskis erinevaid üritusi ja käivad väljasõitudel: eelmisel reedel korraldati pahupidi päev, mil poisid tüdrukuteks riietusid ja vastupidi, nädalavahetusel uudistati Rõuge paadirallit, esmaspäeval peeti malevapulm, mille asjaosalised otsast lõpuni ise korraldasid, kolmapäeval kohtuti Jaani malevarühmaga.